kardosdrur/scandi-wiki huggingface dataset:
Hosebåndsordenen

Hosebåndsordenen, eng. The Most Noble Order of the Garter, blev grundlagt af kong Edward 3. i 1300-tallet, sandsynligvis 1348.

Myten fortæller, at grevinden af Salisbury under en dans tabte sit hosebånd (= strømpebånd), og de omkringstående adelsmænd fniste. Kongen tog hosebåndet, bandt det om sit ben og udtalte ordene: Honi soit qui mal y pense – dansk: skam få den der tænker ilde derom, hvilket skulle blive ordenens devise.

En anden myte fortæller, at kong Richard 1. var inspireret af Skt. Georg, hvis riddere siges at have bundet hosebånd om deres ben under kampene i korstogene og vandt slaget. Denne hændelse kan kong Edward have tænkt på ved ordenens grundlæggelse.

I de første århundreder optoges også kvinder i ordenen, men den tradition forsvandt for først at blive genoptaget i 1901, da kong Edward 7. optog sin dronning, den danske prinsesse Alexandra, datter af Christian 9. i ordenen.
Herefter er der optaget en del kvinder.

Ud over den britiske kongelige familie og udenlandske monarker optages kun 25 ordinære riddere i ordenen. Frederik 9. blev optaget i 1951 og Dronning Margrethe blev optaget 16 juni 1980.

Kendte medlemmer af Hosebåndsordenen – ud over kongelige – er for eksempel:
 tidligere udenrigsminister Lord Carrington
 tidligere premierminister sir John Major
 tidligere premierminister Margaret Thatcher
 tidligere premierminister Harold Wilson
 tidligere premierminister Winston Churchill
 Edmund Hillary, der besteg Mount Everest

Den japanske kejser Hirohito blev optaget af Hosebåndsordenen i 1929, men blev relegeret i 1941 for at blive genoptaget i 1971.

Følgende danske regenter er optaget i Hosebåndsordenen:
 Erik 7. af Pommern, optaget 1404
 Hans, optaget 1493, men aldrig installeret
 Frederik 2., optaget 1578
 Christian 4., optaget 1603
 Christian 5., optaget 1662 (som prins)
 Frederik 6., optaget 1822
 Christian 9., optaget 1865
 Frederik 8., optaget 1896 (som prins)
 Christian 10., optaget 1914
 Frederik 9., optaget 1951
 Margrethe 2., optaget 1980
 Endvidere blev hertug Ulrik, søn af Frederik 2. optaget 1605
 og prins Jørgen optaget 1684.

Noter 
 

 
Ordener, dekorationer og medaljer fra Storbritannien
Englands historie
Ecclesia Gnostica Spiritualis

Ecclesia Gnostica Spiritualis eller den Gnostiske Spirituelle Kirke er en gnostisk kirke grundlagt af Lucien-Francois Jean-Maine (1869 – 1960), en haitiansk voodoopræst og spiritist, der i 1899 var blevet konsekreret til katolsk biskop af Paul Pierre de Marraga.

Kirken har sine rødder i Frankrig, Spanien og Haiti. Læren baseres på individets direkte kontakt med de åndelige planer. Kirkens nuværende åndelige leder er Michael Paul Bertiaux.

Eksterne henvisninger 
Gnostic, Templar and Rosicrucian Lineage (Ecclesia Gnostica Spiritualis)  
History of the O.T.O.A.  

Kristendom
Okkultisme
AOL (internet)

AOL Inc. (markedsført som Aol.; fork. for America Online, som tidligere var navnet) er en amerikanskbaseret internetudbyder og medievirksomhed, som bl.a. driver hjemmesider og tilbyder online produkter og services. Blandt selskabets mest populære produkter er en onlinebaseret programpakke kaldet AOL, som da den var på sit højeste havde 30 millioner brugere. AOL har hovedsæde på Broadway i New York City og omsætter for ca. 2,2 mia. amerikanske dollars (2011) og beskæftiger 5.560 ansatte.

Virksomheden blev grundlagt i 1983 som Control Video Corporation og antog først i 1991 det nuværende navn. Fra 2000 til 2009 udgjorde AOL og Time Warner ét selskab, AOL Time Warner, hvorefter selskaberne atter blev to selvstændige virksomheder.

AOL har aldrig drevet forretning i Danmark i nævneværdigt omfang, men er nok mest kendt for chat-programmet AOL Instant Messenger, der minder om MSN Messenger og ICQ. I et forsøg på at udvide forretningsområdet har AOL d. 15. januar 2006 budt ca. 5.000.000.000 DKK for svenske TradeDoubler.

Eksterne henvisninger 
 AOLs hjemmeside 

Etableret i 1983
Softwarevirksomheder fra USA
Virksomheder i New York City
Internetportaler
Medievirksomheder fra USA
Internetudbydere
Michael Paul Bertiaux

Michael Paul Bertiaux (født 18. januar 1935 i Seattle) er en amerikansk filosof, kunstner, forfatter og okkultist.

Liv og karriere 
Hans far var kaptajn i handelsflåden og hans mor var en fremtrædende teosof. Efter at have afsluttet sin BA i filosofi på det lokale Jesuitter universitet læste han PhD ved Tulane University i New Orleans i ontologisk positivisme. Grundet faderens sygdom afsluttede han ikke PhD studiet men vendte tilbage til Seattle.

Bertiaux meldte sig til Vancouver School of Theology et teologistudie under den amerikanske del af den anglikanske kirke (Episcopalian Church). Her afsluttede han en masters grad i teologi og blev ordineret som diakon i kirken. I en kort periode gjorde han tjeneste som degn i en kirke i West Seattle.

I 1960 sendte kirken ham ud som missionær til Port-au-Prince på Haiti hvor han i en periode underviste i filosofi på et universitet i byen. I en periode studerede han angiveligt også med antropologen Margaret Mead.

Det var i Port-au-Prince at Bertiaux første gang stiftede bekendtskab med haitiansk okkultisme, der har sine rødder hos de franske okkultister Louis Claude de Saint-Martin og Martinez de Pasqually, en elev af Emanuel Swedenborg. Hans første ophold på Haiti varede tre måneder, men senere i sit liv vendte han tilbage til Haiti.

Den 15. august 1963 blev han indviet i de gnostiske voodoo mysterier som biskop i Ecclesia Gnostica Spiritualis, en okkult kirke med franske og spanske rødder. Da hans overordnede i den anglikanske kirke blev opmærksom på hans interesse blev han sendt tilbage til U.S.A. Interessen for det okkulte satte en naturlig stopper for Bertiauxs videre fremgang i den anglikanske kirke.

I 1964 meldte Bertiaux sig ud af den anglikanske kirke og søgte tilbage til sine rødder i teosofien. Han flyttede til Wheaton, Illinois og arbejdede som sekretær og researcher i hovedkvarteret for Teosofisk Samfund. Hans position i Teosofisk Samfund bragte ham i kontakt med prominente personligheder i den liberale katolske kirke, inklusiv Dr. Henry Smith, biskop Stephan Hoeller og biskop Gregory.

Senere flyttede Michael Bertiaux til Chicago Illinois, hvor han tog en uddannelse som socialarbejder, et arbejde han havde i henved 40 år, hvor han arbejdede specielt med det haitianske mindretal.

Hans tilknytning til okkulte organisationer indbefatter blandt andet medlemskab i Monastery of the Seven Rays, La Couleuvre Noire, Ordo Templi Orientis Antiqua, Choronzon Club, Fraternitas Saturni og Neo-Luciferiansk Kirke.

Bertiaux er også billedkunstner og en del af hans billeder optræder i Kenneth Grants bøger.

Bertiauxs litterære værker indbefatter Lucky Hoodoo fra 1977 og Voudon Gnostic Workbook fra 1989, samt en del nyhedsbreve som cirkuleres til venner og bekendte.

Bøger 
 Lucky Hoodoo, 1977.
 The Voudon Gnostic Workbook (1988). Reissued by Weiser 2007.
 Cosmic Meditation. Fulgur Limited, 2007.
 Vudu Cartography. Fulgur Limited, 2010.

Eksterne henvisninger 
 Arts and the Occult  af Bjarne Salling Pedersen, 2003.

Okkultisme
Kristne missionærer
Kunstnere fra USA
Filosoffer fra USA
Egill Jacobsen

Egill Jacobsen (16. december 1910 i København – 21. april 1998) var en dansk kunstmaler og professor.

Jacobsen er kendt som maskemaler. Inspirationen til maskemaleriet kom fra en rejse til Paris i 1930'erne, her mødte Jacobsen Picasso, og mødet med ham og hans værker gjorde så stort indtryk, at det ændrede Jacobsens måde at male på. I 1937 udstillede han sammen med Linien på Kunstnernes Efterårsudstilling, og i 1948 var han med ved dannelsen af COBRA.
Efter COBRAs opløsning kæmpede Egill Jacobsen med dårlig økonomi og dårligt helbred. I 1952 begyndte han at udstille hos Galerie Birch, hvilket blev en succes. Anmelderne kaldte ham ”Maskens mester” og skrev, at han ”var godt på vej”. Det skulle vise sig, at Egill Jacobsen var så godt på vej, at han allerede i 1959 blev professor ved Kunstakademiet – som den første abstrakte kunstner i Danmark.

Han ligger begravet på Søllerød Kirkegård

Referencer

Litteratur 
 Lotte Korshøj (red.), Egill Jacobsen – saglighed og mystik, Carl-Henning Pedersen og Else Alfelts Museum, 2011. .
 Peter Michael Hornung, Rejsen til friheden : en bog om Egill Jacobsen, Asbæk, 1985. .

Ekstern henvisning 
 
 Den Store Danske 

Modtagere af Eckersberg Medaillen
Ansatte ved Det Kongelige Danske Kunstakademi
Malere fra Danmark
Personer fra København
Danskere i 1900-tallet
Æresmedlemmer af Det Kongelige Akademi for de Skønne Kunster
Personer i Kraks Blå Bog (afdøde)
Personer i Dansk Biografisk Leksikon
AOL

AOL har flere betydninger:
 AOL (internet) – America Online, amerikansk internetudbyder
 AOL Arena – fodboldstadion i Hamburg, Tyskland
 Army of Lovers – AOL, svensk musikgruppe
Melhus

Melhus er en kommune i Trøndelag fylke i Norge. Den grænser i nord til Trondheim, i øst til Klæbu og Selbu, i syd til Midtre Gauldal, og i vest til Meldal, Orkdal og Skaun kommuner. Melhus kommune, som den er i dag blev til 1. januar 1964, da kommunene Horg, Flå, Hølonda og Melhus blev slået sammen.

Den norske politiker og statsminister Per Borten (3. april 1913 – 20. januar 2005) er født i Flå, der nu er en del af Melhus Kommune. Per Borten var statsminister fra 1965 til 1971.

Byer 

Nedre Melhus, Gimse, Kvål, Ler, Lundamo, Hovin, Korsvegen og Gåsbakken.

Eksterne henvisninger 

 Kultur i Melhus på kortfra Kulturnett.no 

Kommuner i Trøndelag
Kommuner i Sør-Trøndelag
Direktoratet for Kriminalforsorgen

Direktoratet for Kriminalforsorgen er et direktorat under Justitsministeriet, der har til opgave at fuldbyrde de straffe — frihedsberøvelse, betingede domme samt samfundstjeneste — som retssystemet har idømt landets kriminelle.

Konkret løses denne opgave af Kriminalforsorgen. Kriminalforsorgen søger samtidig med, at den udfører kontrol og sørger for sikkerhed for de indsatte, at støtte og motivere de dømte til at leve en kriminalitetsfri tilværelse, når straffen er afsonet. I lighed med resten af det strafferetlige system, som også omfatter politi, anklagemyndighed og domstolene, har Kriminalforsorgen som overordnet mål at begrænse kriminalitet.

Kriminalforsorgen er forpligtet til at sørge for, at de kriminelle afsoner straffen i overensstemmelse med de borgerrettigheder, der nævnes i Grundloven og menneskerettighederne, som er nedskrevet i Den Europæiske Menneskerettighedskonvention. Udover de lovfæstede krav arbejder Kriminalforsorgen efter et principprogram med en række etiske retningslinjer for Kriminalforsorgens virke, herunder åbenhed og et humanistisk livssyn.

Direktoratet for Kriminalforsorgen og Folketingets Ombudsmand kontrollerer ved inspektioner på Kriminalforsorgens institutioner, at gældende lovgivning og overordnede principper overholdes.

Kriminalforsorgen har et årligt budget på ca. 2 mia. kr. Direktøren for Kriminalforsorgen er siden februar 2017 tidligere politidirektør Thorkild Fogde.

Direktoratet blev grundlagt i 1910 som Direktoratet for Fængselsvæsenet, og ændrede i 1973 navnet til det nuværende. Det har til huse i Strandgade på Christianshavn.

Distinktioner 2018

Se også 
 Kriminalforsorgen i Frihed
 Fængselsforbundet i Danmark
 Kriminalomsorgen - det norske organ for kriminalforsorg
 Kriminalvården - det svenske organ for kriminalforsorg

Eksterne henvisninger 

 Kriminalforsorgens hjemmeside 

 
Etableret i 1910
Danske styrelser
Justitsministeriet
Stiftsøvrighed

Stiftsøvrigheden, den øverste myndighed i et stift i økonomiske og administrative spørgsmål. Stiftsøvrigheden udgøres af biskoppen og stiftamtmanden. Stiftsøvrigheden betjenes af en stiftsadministration, hvis leder benævnes stiftskontorchef. 

Stiftsøvrigheden fører tilsyn med stiftets kirkers forvaltning af kirkebygningerne, kirkegårdene samt præsteboligerne. Hvis kirkebygningerne er over 100 år gamle, skal stiftsøvrigheden godkende ændringer, ligesom udvidelser og anlæggelser af kirkegårde skal godkendes. På det økonomiske område råder stiftsøvrigheden over en del af midlerne i Folkekirkens Fællesfond. Stiftsøvrigheden forestår desuden lønadministration for præsterne i stiftet.

Folkekirken
Ahnenerbe

Ahnenerbe (fulde titel: Forschungs- und Lehrgemeinschaft „Das Ahnenerbe“, forsknings- og undervisningsorganisation for forfædrenes arv) var en tysk organisation, der under det nazistiske styre skulle udforske den ariske races antropologiske og kulturelle historie. Organisationen blev stiftet af Heinrich Himmler, Hermann Wirth og R. Walter Darré 1. juli 1935. I januar 1939 blev organisationen en del af SS.

Ahnenerbe stod bag en række ekspeditioner til bl.a. Bohuslän i Sverige, Karelen i Finland, Mellemøsten og Tibet. I 1942 blev Institut für wehrwissenschaftliche Forschung oprettet som en del af Ahnenerbe, og i dets regi blev en række lægevidenskablige forsøg udført på fanger i koncentrationslejrene.

Eksterne henvisninger 
 Lars Schreiber Pedersen: "Damit die Dänen sehen, dass wir uns darum kümmern" (Fund og Forskning, bind 47; København 2008; s. 271-311) 
 Lars Schreiber Pedersen: "Nationalsocialisten Herbert Jankuhn" (Fornvännen 106 (2011); s. 245-249)
 Nils Vollertsen: "Herbert Jankuhn, Hedeby-forskningen og det tyske samfund 1934-1976" (Fortid og Nutid 1989; s. 235-251) 

Nazisme
Nazi-Tyskland
Etableret i 1935
Forskningsinstitutioner
Pseudoarkæologi
Færøernes Stift

Færøernes Stift (Biskupsdømi Føroya) var fra 15. november 1990 til 29. juli 2007 et stift i den danske folkekirke, med tilsammen 1 provsti med 14 præstegæld, 62 kirker (inkl. Tórshavn Domkirke), 2 bedehuse og 21 præster inkl. embedet som domprovst. 

2007 blev den færøske kirke selvstændig, under navnet Fólkakirkjan í Føroyum.

Eksterne henvisninger
 Lov om oprettelse af Færøernes Stift 
 Den færøske folkekirkes hjemmeside (færøsk) 

Stift
Tidligere stifter i Folkekirken
Gudrun Burwitz

Gudrun Burwitz (født 8. august 1929, München, død 24. maj 2018) var datter af Heinrich Himmler. Hun var gift med journalisten og forfatteren Wulf-Dieter Burwitz, som hun havde to børn med. Efter 2. verdenskrig tilbragte hun nogle år i fængsel i den britiske besættelseszone. Hun har i mange år været aktiv i organisationen Stille Hilfe für Kriegsgefangene und Internierte, der bl.a. yder støtte til tidligere medlemmer af SS.

Hun var i årene 1961-63 ansat af den vesttyske efterretningstjeneste (Bundesnachrichtendienst - BND).

Referencer

Eksterne henvisninger 

Personer fra München
Nazister fra Tyskland
18 til I Die

18 till I Die er et rockalbum af canadiske Bryan Adams udgivet i 1996.

Albummet er Adams syvende studiealbum og det andet album produceret af Adams/Lange. Albummet er mere rocket end makkerparrets tidligere album "Waking Up the Neighbours".

Spor 

 Albummet blev udgivet med flere forskellige kombinationer af track-rækkefølge.

Album fra 1996
Bryan Adams-album
Hos Mickey

Hos Mickey (House of Mouse) er en animeret TV-serie i 52 afsnit, produceret af Walt Disney Television, og først vist 2001-2003. I serien driver Mickey Mouse og hans venner natklubben "Hos Mickey", der frekventeres af figurer fra Disneys film og tv-serier. I showet indgår også en række kortfilm.

Kritik 
Hos Mickey har fået blandet kritik.
En del Disney-fans har haft negativ kritik om Hos Mickey. De mener at;
 Fedtmule er meget dummere, end han plejer at være. 
 Mickey Mouse og de andre Disney-figurer er blevet meget egoistiske og ligefrem grove. 
 det ofte bliver nævnt at O Malley og baggårdskattene fra Aristocats er aftenens musikindslag, selvom dette dog ikke er sandt eller aldrig bliver vist.
 serien virker som en selv-parodi på både gamle og nye Disney-Film.

Den positive kritik er dog, at man for første gang har fået lov at opleve Kylle, Pylle og Rylle, Politimester Striks, Supermule og Lille Stygge Ulv i fjernsynet.

Danske stemmer 
 Mickey Mouse – Anders Bircow
 Minnie Mouse – Louise Engell
 Anders And – Dick Kaysø
 Andersine – Annette Heick
 Fedtmule – Johan Vinde
 Sorteper, Pluto, Pumba, Titler, Gaston, Praktiske Gris – Lars Thiesgaard
 Mike – Donald Andersen
 Raptus von And, Timon, Skralde, Tvilling Di og Dum – Henrik Koefoed
 Fru Skildpadde, Shelbys mor, Rip, Rap og Rup, Høne, Klara, Enke, Pelikan, Arakuanen – Vibeke Dueholm
 Max – Laus Høybye, Christian Potalivo
 Mortimer, Prosit, Censor 2, Spionsæt, Pegasus, Lystig, Publikum, Sorte Slyngel, Plage, Buzzie, Spiker 2 – Thomas Mørk
 Alice, Ariel, Belle, Tornerose Prinsesse Aurora – Louise Fribo
 Joakim von And, Kloksworth – John Hahn-Petersen
 Chip, Nora Malkeko, Askepot, Fløjtespiller Gris, Ursula, Violinist Gris – Pauline Rehné
 Chap – Remi Lewerissa
 Klavs, Agent, Væsel, Præst, Hr. Tudse, Prins John, Speaker 1 – Jens Jacob Tychsen
 Jago, Hattemager – Torben Zeller
 Jesper Fårekylling – John Martinus
 Cruella, Dronning, Malavia – Birgitte Raaberg
 Simba – Peter Jorde
 Lymiere – Preben Kristensen
 Jafar, Shere-Kahn – Nis Bank-Mikkelsen
 Spejl – Stig Hoffmeyer
 Fortæller, Speaker – Jørn Gottlieb
 Peter Pan – Sebastian Jessen
 Den Lille Stygge Ulv – Andreas Jessen
 Chip, Pinocchio, Barn, Drengene – Julian Baltzer
 Hubert, Dorhåndtag, Den Store Stygge Ulv, Skurk, Buller, Kæmpe – Peter Aude
 Skovbetjent, Striks – Esper Hagen
 Sebastian – Lasse Lunderskov
 Hades – Henning Jensen
 Gillian, Perle, Duchess – Jette Sievertsen
 Orchid – Trine Dyrholm
 Gaston – Per Høyer
 Klo – Steen Springborg
 Mushu – Jan Gintberg
 Aladdin – Søren Launbjerg
 Udyr – Lars Lippert

Titelsang sunget af: Anders Blichfeldt, Helle Henning, Trine Dansgaard
Kor: Lasse Lunderskov, Anders Ørsager, Vibeke Dueholm

	 

Animerede tv-serier fra Disney
2001
Center

Center har flere betydninger:

 Center (amerikansk fodbold) – spillerposition på banen.
 Center (basketball) – spillerposition på banen.
 Center (ishockey) – spillerposition på banen.
 Playmaker (håndbold) – spillerposition på banen.
 Center, North Dakota – en amerikansk by og admistrativt centrum i det amerikanske county Oliver County i staten North Dakota
 The Center - en skyskraber i Hongkong
Center (basketball)

Center betegner en spillerposition i basketball. Center'en er som regel den højeste spiller på et basketballhold. En center vil som regel holde sig tæt på kurven i både forsvaret og angrebet, da de på denne måde kan hjælpe spillere.
Pga. af center'ens overlegenhed i højde vil denne type spiller ofte toppe statistikker over rebounds og block.

Af spillere som har været med til at udvikle centerposten kan nævnes:
George Mikan, Bill Russel, Wilt Chamberlain, Willis Reed, Kareem Abdul-Jabbar, Bill Walton, Hakeem Olujawon og Yao Ming

Nuværende kendte udenlandske centerspillere:
Yao Ming, Ben Wallace, Shaquille O'Neal, Dikembe Mutombo, Alonzo Mourning og Eddy Curry.

Nuværende kendte danske centerspillere og centerspillere Basketligaen:
Ivan Höger, Peter Johansen, Adrian Moss, Michael Dahl Andersen, Chris Christoffersen, Mikkel Langager og Michael Niebling.

Basketball
Rødt chok

Rødt chok er en gyserfilm fra 1973, instrueret af Nicolas Roeg og baseret på en novelle af Daphne du Maurier. Udover at fortælle historien om et ægtepars forsøg på at få kontakt med deres druknede datter under et ophold i Venedig er filmen kendt for den eksplicitte sexscene mellem de to hovedpersoner spillet af Donald Sutherland og Julie Christie. Det er ofte blevet hævdet, at denne scene ikke er simuleret, hvilket såvel skuespillerne som instruktøren dog altid har hævdet, den er.

Handling 

Filmen følger ægteparret Laura og John Baxter (spillet af Julie Christie og Donald Sutherland) på en rejse til Venedig, efter at deres barn er omkommet ved en drukneulykke. I Venedig møder parret to ældre søstre, hvoraf den ene hævder at være synsk og formår at komme i kontakt med det afdøde barn. Laura vil gerne tro på hende, mens John er imod tanken og koncentrerer sig om sit arbejde med at restaurere en gammel kirke. Imidlertid får John selv uforklarlige syn, hvor han synes at se sin datter i sin røde frakke på gaderne. Han ser imidlertid også Laura og de to ældre søstre på en begravelsesgondol, og filmen ender dramatisk.

Baggrund 
Filmen er ikke mindst blevet berømt for sexscenen mellem Christie og Sutherland midt i filmen. Denne var ikke med i manuskriptet, men Roeg fandt det nødvendigt at skabe en modvægt til parrets småskænderier i det meste af resten af filmen. Scenen er spillet så troværdigt, at det ofte er hævdet, at der må være tale om et ægte samleje, men dette er altid blevet benægtet af skuespillerne og instruktøren. I øvrigt er scenen krydsklippet med afslutningen af samlejet, hvor parret gør sig klar til at gå ud at spise (tager tøj på, lægger makeup osv.), hvilket giver et kalejdoskopisk indtryk, der glimrende matcher den øvrige films fragmentariske forløb. Sexscenen var den første, Sutherland og Christie skulle indspille, og de kendte ikke hinanden i forvejen. Roeg ville gerne have scenen overstået, men især Christie var skrækslagen på forhånd.

Byen Venedig med dens mange gamle bygninger og kanaler spiller en særdeles aktiv rolle i filmen som stemningsskaber. Om dagen giver den en lys stemning, mens den i aften- og nattescener (samt brug af rumklang) giver en klaustrofobisk fornemmelse.

Medvirkende 
 Donald Sutherland – John Baxter
 Julie Christie – Laura Baxter
 Hilary Mason – Heather, den synske søster
 Clelia Matania – Wendy, Heathers søster
 Massimo Serato – Biskop Barbaggio, Johns arbejdsgiver ved restaureringen

Eksterne henvisninger 
 Anmeldelse på kamera.co.uk 
 

Britiske film fra 1973
Gyserfilm fra Storbritannien
Thrillerfilm fra Storbritannien
Thrillerfilm fra Italien
Seriemorderfilm
Italienske film fra 1973
Fisken de kaldte Wanda

Fisken de kaldte Wanda (originaltitel A Fish Called Wanda) er en britisk/amerikansk komediefilm fra 1988, instrueret af Charles Crichton. I filmens hovedroller ses John Cleese, Jamie Lee Curtis, Michael Palin og Kevin Kline, der vandt en oscar for bedste mandlige birolle for rollen som Otto.

Filmen havde dansk premiere 3. februar 1989 og den samlede spilletid er 108 minutter.

Medvirkende 
 John Cleese som Archie
 Jamie Lee Curtis som Wanda
 Kevin Kline som Otto
 Michael Palin som Ken
 Maria Aitken som Wendy
 Tom Georgeson som George
 Patricia Hayes som Fru Coady
 Geoffrey Palmer som Dommer
 Cynthia Cleese som Portia
 Mark Elwes som Kunde hos juveler

Eksterne henvisninger 
 

Amerikanske film fra 1988
Komediefilm fra USA
Britiske film fra 1988
Komediefilm fra Storbritannien
Engelsksprogede film
Flygtningen (film fra 1993)

Flygtningen (originaltitel The Fugitive) er en amerikansk film fra 1993 instrueret af Andrew Davis.

Filmens hovedroller spilles af Harrison Ford som dr. Richard Kimble og Tommy Lee Jones i rollen som deputy marshall Samuel Gerard.

The Fugitive er en biografudgave af tv-serien af samme navn fra 1960'erne med David Janssen i hovedrollen, ligesom der i 2000-2001 blev lavet yderligere en genindspilning af tv-serien.

En række film bærer originaltitlen The Fugitive herunder The Fugitive (1947) med Henry Fonda i hovedrollen (Magten og Æren), The Fugitive (1910), The Fugitive (1925) m.fl.

Karakteren i The Fugitive Marshal Samuel Gerard, spillet af Tommy Lee Jones, dukker op i, hvad flere rubricerer som en efterfølger til The Fugitive (1993), nemlig filmen U.S. Marshals (1998), dog uden at karakteren dr. Richard Kimble medvirker i produktionen.

Medvirkende 
 Harrison Ford som dr. Richard Kimble
 Tommy Lee Jones som deputy marshal Samuel Gerard
 Sela Ward som Helen Kimble
 Julianne Moore som dr. Anne Eastman
 Joe Pantoliano som agent Cosmo Renfro
 Andreas Katsulas som Frederick Sykes
 Jeroen Krabbé som dr. Charles Nichols
 Daniel Roebuck som agent Robert Biggs
 L. Scott Caldwell som agent Poole
 Tom Wood som agent Noah Newman
 Ron Dean som civilbetjent Kelly
 Joseph F. Kosala som civilbetjent Rosetti
 David Darlow som dr. Lentz
 Eddie Bo Smith Jr. som Copeland
 Jane Lynch som dr. Kathy Wahlund
 Nick Searcy som sherif Rawlins
 Neil Flynn som betjent

Eksterne henvisninger 
 

Amerikanske film fra 1993
Actionfilm fra USA
En dag på galopbanen

En Dag På Galopbanen (originaltitel A Day at the Races) er en amerikansk farce med Marx Brothers fra 1937, instrueret af Sam Wood.

Filmen havde premiere i Danmark 8. december 1937.

Eksterne henvisninger
 

Komediefilm fra USA
Amerikanske film fra 1937
Farcer